Ego Galterus, Dei gratia Lingonensis episcopus, notum volo fieri tam presentibus quam futuris, quod Everardus de Mavilleii dedit in elemosinam ecclesie Castellionis quicquid habebat in terra illa que dicitur Pratum Cervinum, laudante uxore sua nomine Gaugeria, filiis que suis, Gaufrido, Hugone, Arveio et Milone; iterumque in manu mea prefate ecclesie in elemosinam donavit retento sibi annuatim sextarium frumenti predicta uxore sua vivente tantum, ea vero defuncta, ulterius non persolvetur. Testes: Calo juvenis de Granceio, Humbertus maior, Ugo sacerdos et Garinus de Mavileii, Vido de Vileta. Acta sunt hec anno ab incarnatione domini M° centesimo sexagesimo quarto.